Olivier Krumbholz (n. 12 iulie 1958, în Longeville-lès-Metz) este un fost handbalist francez și actual antrenor de handbal, în prezent antrenorul principal al echipei naționale feminine a Franței. Începând din 1999, el a obținut cu echipa franceză nouă medalii la mari competiții internaționale, din care două de aur, la Campionatele Mondiale din 2003 și 2017, și una de argint, la Jocurile Olimpice din 2016. Practic toate medaliile din istoria echipei de handbal feminin a Franței au fost câștigate avându-l pe Krumbholz ca antrenor principal.